# สถานีอิสรภาพ
สถานีอิสรภาพ  เป็นสถานีรถไฟฟ้าใต้ดินในเส้นทางรถไฟฟ้ามหานคร สายเฉลิมรัชมงคล โดยเป็นสถานีสถานีแรกและสถานีเดียวของสายเฉลิมรัชมงคลที่มีโครงสร้างใต้ดินที่ตั้งอยู่ที่ฝั่งธนบุรี สถานีตั้งอยู่ในแนวตัดขวางใต้ถนนอิสรภาพ บริเวณใต้ซอยอิสรภาพ 23 และซอยอิสรภาพ 34 ในพื้นที่แขวงวัดท่าพระ เขตบางกอกใหญ่ โดยเป็นสถานีใต้ดินสถานีสุดท้ายก่อนยกระดับเข้าสู่สถานีท่าพระ รวมถึงเป็นสถานีที่เชื่อมต่อไปยังอุโมงค์ลอดใต้แม่น้ำเจ้าพระยาเพื่อข้ามไปฝั่งพระนครอีกด้วย

ที่ตั้ง
ระหว่างซอยอิสรภาพ 23 (ซอยวัดราชสิทธาราม) และซอยอิสรภาพ 34 (ซอยพิเศษสุข) ในพื้นที่แขวงวัดท่าพระ เขตบางกอกใหญ่ กรุงเทพมหานคร

การออกแบบ
สถานีอิสรภาพเป็นสถานีเดียวที่การออกแบบตัวสถานีจะไม่ใช้ลักษณะการออกแบบเดียวกับสถานีใต้ดินก่อนหน้า (วัดมังกร สามยอด และสนามไชย) เช่นการก่อสร้างอาคารเพื่อใช้เป็นทางเข้า การทำลวดลายบนฝ้าเพดาน หรือการตกแต่งโดยละเอียดของสถานี ซึ่งการออกแบบสถานีอิสรภาพจะเน้นลักษณะการออกแบบตัวสถานีแบบเดียวกับสถานีรถไฟฟ้ามหานคร สายเฉลิมรัชมงคลรูปแบบเดิม แต่เปลี่ยนโทนสีในการตกแต่งให้เป็นสีทองเป็นหลัก มีการนำรูปหงส์ ที่เป็นสัตว์สิริมงคลและศักดิ์สิทธิ์ และยังเป็นสัญลักษณ์ของวัดหงส์รัตนารามราชวรวิหารมาปรับใช้ในการออกแบบ เพื่อสื่อให้เห็นถึงประวัติศาสตร์ของพื้นที่‘อิสรภาพ’ สถานีใต้ดินแรกของฝั่งธนบุรียลโฉม 4 สถานีรถไฟฟ้าเฉลิมรัชมงคล สถาปัตยกรรมในรัชสมัยรัชกาลที่ 9

นอกจากการใช้ "หงส์" เป็นสัญลักษณ์หลักของสถานี ตัวสถานียังมีการนำลายค้างคาวและเหรียญจีนมาตกแต่งตามกระเบื้องหัวเสา ป้ายประเพณีประจำสถานี ป้ายบอกทางภายในสถานี บานประตูฉุกเฉินและจุดรับน้ำดับเพลิง ซึ่งอาศัยความเชื่อของจีนมาใช้ในการออกแบบสัญลักษณ์ โดยความหมายของสัญลักษณ์คือ ค้างคาว เป็นการเล่นคำเล่นเสียงของจีน คือ เปี่ยน-ฝู ซึ่งคำว่า ฝู ออกเสียงคล้ายกับคำว่า ฝู หรือ ฮก ในภาษาแต้จิ๋ว หมายถึงความสุขหรือโชคลาภ และเมื่อนำสัญลักษณ์ค้างคาวมาออกแบบร่วมกับเหรียญของจีน อันเป็นสัญลักษณ์ที่แสดงถึงความมั่งคั่งร่ำรวย ความเป็นมงคล และเป็นสิ่งมีค่าตามความเชื่อโบราณว่าเป็น 1 ในสุดยอด 28 ของมงคลของจีน ถือว่าเป็นสิ่งที่นำพาโชคลาภมาให้ ฉะนั้นแล้วการรวมสองสัญลักษณ์ความเป็นมงคลของจีนเข้าด้วยกัน สัญลักษณ์ของสถานีจะมีความหมายว่า "การขอให้มีความสุขเกิดขึ้นก่อนใคร" (Wealth is on the Horizon)

 แผนผังสถานี 
Gระดับถนน-ป้ายรถประจำทาง และรถรับจ้างประจำทางมัสยิดดิลฟัลลาห์, กุฎีเจริญพาศน์, วัดหงส์รัตนารามราชวรวิหาร, วัดราชสิทธารามราชวรวิหารB1ชั้นร้านค้าทางออก 1-2, ร้านค้าB2ชั้นขายบัตรโดยสารชั้นขายบัตรโดยสารห้องขายบัตรโดยสาร, เครื่องขายบัตรโดยสารB3ชั้น Plantห้องเครื่องชั้นคั่นกลางระหว่างชั้นขายบัตรโดยสารและชั้นชานชาลาB4ชานชาลาชานชาลา 2 มุ่งหน้า  (ผ่าน)ชานชาลาเกาะกลาง, ประตูรถจะเปิดทางด้านขวาชานชาลา 1 มุ่งหน้า 

 รายละเอียดสถานี 
 สัญลักษณ์ของสถานี 
thumb|สัญลักษณ์รูปหงส์ อันเป็นตราสัญลักษณ์ของสถานี
ตราสัญลักษณ์สถานีเป็นรูปหงส์ เพื่อสื่อถึงตราสัญลักษณ์ประจำของวัดหงส์รัตนารามราชวรวิหาร กระเบื้องหัวเสาและป้ายสถานี ออกแบบโดยใช้ลายค้างคาวและเหรียญจีน เพื่อแสดงถึงความเป็นสิริมงคล โดยมีความหมายว่า "การขอให้มีความสุขเกิดขึ้นก่อนใคร" และใช้สีทองตกแต่งสถานีเพื่อสื่อถึงความเป็นสิริมงคลและเป็นสีที่เกี่ยวข้องกับราชวงศ์

 รูปแบบของสถานี 
เป็นสถานีใต้ดิน ใช้ชานชาลาแบบเกาะกลาง (Station with Central Platform)  

 ทางเข้า-ออกสถานี 
 1 ซอยอิสรภาพ 34, วัดหงส์รัตนาราม, สถานีตำรวจนครบาลบางกอกใหญ่, มัสยิดผดุงธรรมอิสลาม (ลิฟต์)
 2 ซอยอิสรภาพ 23, วัดราชสิทธาราม, วัดใหม่พิเรนทร์, มัสยิดดิลฟัลลาห์ (ลิฟต์)

 การจัดพื้นที่ในตัวสถานี 
แบ่งเป็น 5 ชั้น ประกอบด้วย
G ชั้นระดับถนน (Ground level)
B1 ชั้นร้านค้า
B2 ชั้นออกบัตรโดยสาร เหรียญโดยสาร และห้องประชาสัมพันธ์ (Concourse level)
B3 ชั้นคั่นกลางระหว่างชั้นออกบัตรโดยสารกับชั้นชานชาลา
B4 ชั้นชานชาลา (Platform level) ชานชาลา 1 มุ่งหน้าสถานีหลักสอง และชานชาลา 2 มุ่งหน้าสถานีท่าพระ (ผ่านสถานีบางซื่อ)

 เวลาให้บริการ 
 ปลายทาง  วัน  ขบวนแรก  ขบวนสุดท้าย  ชานชาลาที่ 1   หลักสอง  จันทร์ – ศุกร์  05:47  00:16 เสาร์ – อาทิตย์ นักขัตฤกษ์  05:57  00:16 ชานชาลาที่ 2    ท่าพระ  (ผ่านบางซื่อ)  จันทร์ – ศุกร์  05:45  23:22 เสาร์ – อาทิตย์ นักขัตฤกษ์   06:02   23:22 ขบวนสุดท้ายเชื่อมต่อสายสีม่วง  –  22:36

 รถโดยสารประจำทาง 
  เส้นทางที่มีรถรองรับวีลแชร์
 องค์การขนส่งมวลชนกรุงเทพ 

 สายที่ จุดเริ่มต้น จุดสิ้นสุด ประเภทของรถที่ให้บริการ ผู้ให้บริการ หมายเหตุ 208 (3) วงกลม : ตลิ่งชัน อรุณอมรินทร์1.รถโดยสารประจำทางสีครีม-แดงขสมก. เส้นทางรถวิ่งเป็นวงกลมมีรถให้บริการน้อย

 รถเอกชน 
 สายที่ จุดเริ่มต้น จุดสิ้นสุด ประเภทของรถที่ให้บริการผู้ให้บริการ หมายเหตุ 40 (4-39)  สถานีขนส่งผู้โดยสารกรุงเทพ (ตลิ่งชัน) BTS เอกมัยรถโดยสารประจำทางปรับอากาศสีน้ำเงิน (ใช้พลังงานไฟฟ้า)บจก.สมาร์ทบัส(เครือไทยสมายล์บัส) 56 (4-40) สะพานกรุงธนบางลำพูบจก.ชัยกรการเดินรถ(เครือไทยสมายล์บัส)เส้นทางเป็นวงกลม 57 (4-41) ตลิ่งชันวงเวียนใหญ่บจก.ไทยสมายล์บัส 85 (4-16)  บิ๊กซีพระประแดง  สถานีรถไฟธนบุรีบจก.สมาร์ทบัส(เครือไทยสมายล์บัส) 149 (4-53)  บรมราชชนนี  สถานีขนส่งผู้โดยสารกรุงเทพ (เอกมัย)บจก.ไทยสมายล์บัส

 รถสี่ล้อเล็ก สายคลองสาน–ศิริราช และตลาดพลู–ศิริราช
 รถตู้ร่วมให้บริการ สายสถานีอิสรภาพ–โรงพยาบาลธนบุรี

สถานที่สำคัญใกล้เคียง
สถาบันการศึกษา
 โรงเรียนทวีธาภิเศก
 โรงเรียนชาตศึกษา
 คณะแพทยศาสตร์ศิริราชพยาบาล มหาวิทยาลัยมหิดล
 คณะพยาบาลศาสตร์ มหาวิทยาลัยมหิดล
 โรงเรียนชิโนรสวิทยาลัย
 โรงเรียนศึกษานารี
 โรงเรียนสตรีวัดระฆัง
 โรงเรียนแสงอรุณ
 มหาวิทยาลัยราชภัฏบ้านสมเด็จเจ้าพระยา
 มหาวิทยาลัยราชภัฏธนบุรี

วัด
วัดราชสิทธาราม
วัดอรุณราชวราราม
วัดหงส์รัตนารามราชวรวิหาร
วัดใหม่พิเรนทร์

โรงพยาบาล
โรงพยาบาลศิริราช
โรงพยาบาลศิริราช ปิยมหาราชการุณย์
โรงพยาบาลธนบุรี

การทหาร
 หอประชุมกองทัพเรือ
 กรมอู่ทหารเรือ
 ฐานทัพเรือกรุงเทพ

ย่านการค้า
ตลาดวังหลัง
ตลาดพรานนก

สถานีรถไฟ
สถานีรถไฟธนบุรี

 การเชื่อมต่อระบบรถไฟฟ้าในอนาคต 
ในอนาคต สถานีอิสรภาพจะเป็นจุดเชื่อมต่อกับสถานีอิสรภาพอีกแห่งหนึ่งของโครงการรถไฟฟ้าสายสีทอง ส่วนต่อขยายช่วงสำเหร่–อิสรภาพ ตามแนวถนนอิสรภาพ เพื่อเชื่อมต่อเข้ากับศูนย์การค้าไอคอนสยาม รถไฟฟ้ามหานคร สายฉลองรัชธรรม รถไฟฟ้าชานเมืองสายสีแดงเข้ม และรถไฟฟ้าบีทีเอส สายสีลม